Педро Салинас
Разсеяната

Превод от испански: Александър Муратов, Атанас Далчев, 1978

chitanka.info

Не си ти вече тук. Това, което

от тебе виждам, плът, е само сянка.

Душата ти отишла е далеко,

където ти едва ще бъдеш утре.

Но тази вечер ми предлага още

заложници лъжовни, уморени

и бавни жестове, усмивки смътни,

едва разсеяна печална обич.

Големият копнеж да отпътуваш

те е отвел, където ти желаеш,

далеч оттук, където в тоя миг

ми казваш ти: „Аз съм със тебе, гледай.

И своето отсъствие ми сочиш.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.